تياد ايسو ڤمبنتوقن کراجاءن بهارو مليسيا دالم ڤرتموان دأنتارا يڠ دڤرتوان اݢوڠ⹁ السلطان عبد الله رعاية الدين ال مسطافى بالله شه دڠن انور ابراهيم ڤاݢي اين.
حال ايت دجلسکن ڤريسيدن ڤ.ک.ر. برکناءن سلڤس کلوار دري استان نݢارا ڤد جم 11.54 ڤاݢي اين.
“ايت سوءال يڠ تيدق بربڠکيت سکارڠ⹁” کاتاڽ منجاوب سوءالن ڤمبريتا تنتڠ اڤاکه ايسو ايت اد دسبوت دالم ڤرتموانڽ دڠن يڠ دڤرتوان اݢوڠ.
دسوءال تنتڠ اڤاکه توجوان يڠ دڤرتوان اݢوڠ ممڠݢيل ڤميمڤين٢ ڤرتي مڠادڤ بݢيندا دالم ببراڤ هاري اين⹁ کات انور⹁ حق ايت ترڤولڠ ڤد بݢيندا.
“ايت ترسره ڤد توانکو.
“تاڤي برداسرکن ڤڠالمن ساي تادي⹁ توانکو برلاڤڠ دادا مندڠر سموا ڤندڠن ⹁” کاتاڽ.
انور يڠ جوݢ ڤڠروسي ڤاکتن هارڤن منمبه دي توروت مڽدياکن لاڤورن دان کاجين اونتوق ڤرتيمبڠن يڠ دڤرتوان اݢون برهوبوڠ ببراڤ ايسو بربڠکيت.
bjn_Arab bjn_Arab bjn_Arab bjn_Arab bjn_Arab bjn_Arab bjn_Arab